| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett VM i friidrett |
| Bronse | Eugene 2022 | 4×100 m stafett |
| Friidrett EM i friidrett |
| Gull | München 2022 | 4x100 m stafett |
| Friidrett Junior-VM i friidrett |
| Gull | 2018 Tammerfors | 200 m |
| Friidrett Ungdoms-EM i friidrett |
| Gull | 2016 Tbilisi | 200 m |
| Konkurrerte for Englands flagg England |
| Friidrett Samveldelekene |
| Gull | Birmingham 2022 | 4 × 100 m stafett |

**Jona Efoloko** (født 23. september 1999) er en britisk sprinter. Hans fremste meritt til nå er gull på 200 meter ved U20-VM i friidrett 2018.

Idrettskarriere
---------------

### 2013

Efoloko deltok i U15-klassen ved det engelske juniormesterskapet innendørs i 2013. På 200 meter satte han personlig rekord i innledningsheatet, med 23,85 sekunder, men gikk ikke videre til finalen. På 60 meter kom han på 7.-plass i finalen, etter å ha satt personlig rekord med 7,37 i semifinalen.

Han vant også 200 meter ved det engelske skolemesterskapet utendørs, og ved det engelske U15/U17-mesterskapet utendørs vant han 100 og 200 meter i U17-klassen.

### 2014

Ved det engelske juniormesterskapet innendørs (England Athletics U15 / U17 / U20 Championships) i mars vant han 60 meter i U15-klassen, med ny personlig rekord på 7,08. Han vant også 200 meter, med ny personlig rekord på 22,25 i finalen. 

Han vant 200 meter ved det engelske skolemesterskapet i juli. 

### 2015

Efoloko gikk opp til U17-klassen i 2015, og ved det engelske juniormesterskapet innendørs i 2015 vant han 60 meter, og han senket sin personlige rekord til 6,85. På 200 meter fikk han sølv, bak Toby Harries. 

Han deltok i U20-klassen ved det nordengelske mesterskapet utendørs (Northern Athletics U20 / Senior Championships) i juni, og kom der på 2.-plass på 200 meter og 3.-plass på 100 meter. Han vant både 100 og 200 meter ved det engelske skolemesterskapet, og han vant også 200 meter ved SIAB-mesterskapet, som er skolemesterskapet for England, Skottland, Wales og hele Irland. 

Ved det engelske juniormesterskapet i august (England Athletics U15 / U17 & IPC Championships) vant han 100 meter med ny personlig rekord på 10,60, som var 20 hundredeler foran Camron Lyttle. Også på 200 meter satte han ny personlig rekord, med 21,12, og vant distansen 0,62 sekunder foran Shayne Dewar. I september vant han 200 meter ved Sainsbury's UK School Games. 

### 2016

I januar vant han 60 og 200 meter ved det nordengelske mesterskapet U17-mesterskapet innendørs. Han vant også 60 og 200 meter ved det engelske U17-mesterskapet innendørs i februar.

Utendørs vant han 100 meter ved det nordengelske U20-mesterskapet i juni, og han kom på 6.-plass ved det engelske U20-mesterskapet, som eneste U17-utøver i finalen. Den 15. juli vant han 200 meter ved Ungdoms-EM i friidrett 2016, foran svenske Kasper Kadestål og spanske Pol Retamal. Han løp på 21,15 i finalen. Han vant 100 og 200 meter i det engelske U17-mesterskapet utendørs i august, og satte der personlig rekord på 100 meter med 10,59 sekunder. 

### 2017

Den 15. januar satte han personlig rekord på 200 meter innendørs, med 21,38 sekunder, da han kom på andreplass i det nordengelske U20-mesterskapet. Dette var hans første sesong som U20-utøver. Han vant 100 meter i seniorklassen under Northern Senior, U20 & Parallel Championships i juni, men ble diskvalifisert på 200 meter i det engelske U20-mesterskapet utendørs.

Han deltok i U20-EM i friidrett 2017 i Grosseto i Italia. Der brøt han 21-sekundersgrensen på 200 meter for første gang, da han løp inn til 20,92 i finalen. Dette holdt til sølv på denne distansen, bak Toby Harries som også representerte Storbritannia.

### 2018

I det nordengelske mesterskapet innendørs i Sheffield vant Efoloko 60 meter med ny personlig rekord på 6,80 sekunder. Han ble slått ut i semifinalen på samme distanse i Britisk mesterskap i friidrett innendørs 2018, og fikk bronse i det engelske U20-mesterskapet innendørs.

Han vant 100 meter i seniorklassen i det nordengelske mesterskapet i friidrett for U20 og senior. Han vant også 200 meter i det engelske U20-mesterskapet, med ny personlig rekord på 20,79 sekunder, og han forbedret rekorden sin til 20,48 da han vant 200 meter under U20-VM i friidrett 2018.

Referanser
----------

1. ↑   World Athletics Database, World Athletics utøver-ID 296365[Hentet fra Wikidata]
2. ↑  The Power of 10 - *England Athletics U15 / U17 / U20 Championships Birmingham 23-24 Feb 13*, besøkt 17. juli 2016.
3. ↑  The Power of 10 - *England Athletics U15 / U17 / U20 Championships Sheffield 1-2 Mar 14*, besøkt 17. juli 2016.
4. ↑  Yhe Power of 10 - *England Athletics U15 / U17 / U20 Championships Sheffield 28 Feb-1 Mar 15*, besøkt 17. juli 2016.
5. ↑  Domtel-Sport - *1st European Athletics Youth Championships - 200 m Boys - Final*, besøkt 17. juli 2016.
6. 1 2 3 4  The Power of 10 - *Jona Efoloko*, besøkt 15. august 2018.

Eksterne lenker
---------------

* (en) Jona Efoloko – Olympedia Rediger på Wikidata

* (en) Jona Efoloko – World Athletics Rediger på Wikidata

* (en) Jona Efoloko – European Athletic Association Rediger på Wikidata

* (en) Jona Efoloko – Power of 10 Rediger på Wikidata
* (en) Profil hos det europeiske friidrettsforbundet
* (en) Profil hos The Power of 10

| * v
* d
* r
Europamestere på 4 × 100 meter stafett, menn |
| --- |
| 
* **1934**: Tyskland (Schein, Gillmeister, Hornberger, Borchmeyer)
* **1938**: Tyskland (Kersch, Hornberger, Neckermann, Jakob Scheuring)
* **1946**: Sverige (Stig Danielsson, Inge Nilsson, Laessker, Stig Håkansson)
* 1950: Sovjetunionen (Sukharjev, Kaljajev, Sanadze, Karakulov)
* 1954: Ungarn (Zarándi, Varasdi, Csányi, Goldoványi)
* 1958: Vest-Tyskland (Mahlendorf, Hary, Fütterer, Germar)
* 1962: Vest-Tyskland (Ulonska, Gamper, Bender, Germar)
* 1966: Frankrike (Berger, Delecour, Piquemal, Bambuck)
* **1969**: Frankrike (Sarteur, Bourbeillon, Fenouil, St.-Gilles)
* 1971: Tsjekkoslovalia (Kříž, Demeč, Kynos, Bohman)
* 1974: Frankrike (Sainte-Rose, Arame, Cherrier, Chauvelot)
* 1978: Polen (Nowosz, Licznerski, Dunecki, Woronin)
* 1982: Sovjetunionen (Sokolov, Aksinin, Prokofjev, Sidorov)
* 1986: Sovjetunionen (Jevgenjev, Yuschmanov, Muravjov, Bryzgin)
* 1990: Frankrike (Morinière, Sangouma, Trouabal, Marie-Rose)
* 1994: Frankrike (Lomba, Perrot, Trouabal, Sangouma)
* 1998: Storbritannia (Condon, Campbell, Walker, Golding)
* 2002: Ukraina (Vasyukov, Rurak, Dovhal, Kaydash)
* 2006: Storbritannia (Chambers, Campbell, Devonish, Lewis-Francis)
* 2010: Frankrike (Vicaut, Lemaitre, Pessonneaux, Mbandjock)
* 2012: Nederland (Mariano, Martina, Codrington, van Luijk)
* 2014: Storbritannia (Gemili, Kilty, Aikines-Aryeetey, Ellington)
* 2016: Storbritannia (Dasaolu, Gemili, Ellington, Ujah)
* 2018: Storbritannia (Ujah, Hughes, Gemili, Aikines-Aryeetey)
* **2022**: Storbritannia (Azu, Hughes, Efoloko, Mitchell-Blake)

 |
| Menn: EM, VM, OL  • Kvinner: EM, VM, OL |